### 30.    Beslutning om Vandrådets indstillinger til afgrænsning og udpegning af vandløb i Kalundborg Kommune

**Åbent**

Sagsnr.: 326-2017-34709       J.nr.: 06.02.00           Dokumentnr.:
326-2017-319289

**Sagstype**

Beslutning

**Resume og sagens baggrund**

Regeringen har besluttet at der skal nedsættes vandråd, som
skal hjælpe med at kvalificere udpegningen af vandløb i vandområdeplanerne.
Vandrådets arbejde er nu afsluttet og rådets indstillinger til udpegning og
afgrænsning af vandløb i rådets kommuner skal godkendes i de enkelte
kommunalbestyrelser.

**Indstillinger**

Direktøren indstiller, at vandrådets arbejde godkendes og
indsendes til Miljøstyrelsen.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Den 2. marts 2017 blev bekendtgørelse om vandråd vedtaget.
Kalundborg Kommune har den 7. marts 2017 annonceret, at arbejdet med etablering
af vandrådet går i gang. Sammensætning af vandrådet blev besluttet på
Kommunalbestyrelsesmødet den 24. maj 2017

Kalundborg Kommune fungerer som sekretariatskommune for
hovedvandopland 2.1 Kalundborg. Udover Kalundborg er også [adresse], Holbæk,
Sorø, Slagelse og Ringsted Kommune en del af hovedvandoplandet. Det er efter
aftale med de øvrige kommuner, at Kalundborg er sekretariatskommune. Som sekretariatskommune
er det Kalundborg Kommunes opgave at oprette og lede møderne i vandrådet for
hovedvandoplandet.

Kommunalbestyrelsen i Kalundborg Kommune skal kun behandle
indstillinger der vedrører vandløbsstrækninger indenfor kommunegrænsen. De
andre kommuner i [adresse] gør det samme. Når behandling er sket er det
Kalundborg Kommunes ansvar som sekretariatskommune at indrapportering sker
samlet for hele hovedvandoplandet.

Vandrådet har arbejde godt og seriøst med de 3 stillede
opgaver(Bilag 1)

· Opgave 1 Tjek af afgrænsning af vandløb

Et enigt vandrådet er kommet med
9 indstillinger til opgave 1. Vandrådet stiller i deres indstillinger 5
spørgsmål til slyngningsgraden, som skal kontrolleres, DTO(Det Tekniske Område)
har kontrolleret slyngningsgraden og alle strækninger lever op til de givne kriterier.
Kalundborg Kommune har i 2017 fået foretaget en DVFI registrering på udvalgte
vandløb i kommunen. DVFI er ikke opstillet kriterier fra Miljøministeriet, men
kan være med til at give et billede af den generelle tilstand i det enkelte
vandløb

· Opgave 2 Kvalificering af udpegning af vandløb som stærkt
modificerede og kunstige.

Et enigt vandrådet har
kommenteret 39 vandløbsstrækninger i Kalundborg Kommune. 2 af disse
indstillinger er ikke yderligere uddybet og 8 af disse er ikke med i vandplanerne.
Vandrådet er kommet med indstillinger på 3 vandløb, DTO har ingen bemærkninger
til disse indstillinger. DTO havde yderligere kommentarer til 10 af vandløbs
strækningerne, herunder DVFI registreringer. DVFI registreringerne er ikke et
vurderings kriterie i opgaven, men kan være med til at give et billede af
tilstanden af vandløbet.

· Opgave 3 Kommentering af videreførte indsatser i Vandplan 1.

Et enigt vandrådet har
kommenteret på 3 videreførte indsatser. DTO er enige i alle vandrådets
kommentarer.

Bilag 2, 3 og 4 er vandrådets samlede arbejdsdokumenter, og
er dem der ligger til grund for hvad der indrapporteret til Miljøstyrelsen.

I starten af vandråds processen var der stor frustration
over den opgave, som miljøstyrelsen har stillet. Dette udmøntede sig i en
fællesudtalelses(Bilag 5), der blev sendt til Miljø- og Fødevareministeren,
Folketingets Miljø- og Fødevareudvalg og Miljøstyrelsen. Bilag 6 er
Miljøminister Karlo Thygesen svar på fællesudtalelsen. Fællesudtalelsen blev
citeret i Altinget.dk.

**Økonomiske konsekvenser**

Der er ingen økonomiske konsekvenser.

**Bilag**

|  |  |
| --- | --- |
| Bilag 1 - Kommunebehandling af vandrådets indstillinger for hovedvandopland 2.1 | 326-2017-319205 |
| Bilag 2 - Opg. 1 - [adresse] |
| Bilag 3 - Opg. 2 - [adresse] 326-2017-319273 |
| Bilag 4 - Opg. 3 - [adresse] 326-2017-337174 |
| Bilag 5 - Fællesudtalelse fra vandrådet for  Hovedvandopland Kalundborg | 326-2017-254211 |
| Bilag 6 - Miljø- og Fødevareminister Clavs Olesen svar på henvendelse af 6. september 2017 | 326-2017-319281 |